
Ehitusloa  väljastamine

1. ASJAOLUD JA MENETLUSE KÄIK

Läbivaatamiseks laekus Malmi tn 6 korterelamus asuva mitteeluruumi M-2 rekonstrueerimiseks bürooruumideks ehitusloa taotlus koos ehitusprojekti ning makstud riigilõivuga. Ida–Eesti Päästekeskus kiitis mitteeluruumi M-2 rekonstrueerimisprojekti heaks märkustega:

Paigaldada automaatne tulekahjusignalisatsioon

Välisseinte tuletundlikkus peab olema vähemalt B51d0
2. ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, ning tasuda riigilõiv.
3. OTSUS
3.1. Väljastada ehitusluba Malmi tn 6 korterelamus asuva mitteeluruumi M-2 rekonstrueerimiseks,

3.2. Kohustada mitteeluruumi M-2 omanikku paigaldada automaatne tulekahjusignalisatsioon ning tagada välisseinte tuletundlikkuse vähemalt B51d0
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

